wickkiey/tamil-wikipedia-chunked huggingface dataset:
# கோவி. மணிசேகரன்

## எழுதிய நூல்கள்

### வரலாற்றுப்புதினங்கள்

1. அக்னி வீணை
1. அக்னிக்கோபம்
1. அரண்மனை ராகங்கள்
1. அழகு நிலா
1. அஜாத சத்ரு
1. ஆதித்த கரிகாலன் கொலை
1. இந்திர விஹாரை
1. இளவரசி மோகனாங்கி
1. எரிமலை
1. கங்கை நாச்சியார்
1. கங்கையம்மன் திருவிழா
1. கவிஞனின் காதலி
1. கழுவேரி மேடு
1. காஞ்சிக்கதிரவன்
1. காந்தர்வதத்தை
1. காந்தாரி
1. காவிய ஓவியம்
1. காளையார் கோவில் ரதம்
1. கானல் கானம்
1. குடவாயில் கோட்டம்
1. குமரி
1. பேய்மகள் இளவெயினி
1. ஹைதரலி
1. குறவன் குழலி
1. குற்றாலக் குறிஞ்சி (சாகித்ய அகாதெமி விருது பெற்றது)
1. கொடுத்து சிவந்த கைகள்
1. கொல்லிப்பாவை
1. சந்திரோதயம்
1. சமுத்திர முழக்கம்
1. சாம்ராட் அசோகன் (அசோக சக்ரம்)
1. சித்ராங்கி
1. சுதந்திர பூமியில் வெள்ளை நாரைகள் 2 பாகங்கள் (மறவர் குல மாணிக்கம்/ராணி வேலுநாச்சியார்)
1. செஞ்சி அபரஞ்சி
1. செஞ்சிச் செல்வன்
1. செம்பியன் செல்வி
1. சேரசூரியன் (1992)
1. சேரன் குலக்கொடி
1. சோழ தீபம்
1. தட்சண பயங்கரன்
1. தலைவன் தலைவி
1. தியாகத் தேர்
1. திருமேனித் திருநாள்
1. தூது நீ சொல்லி வாராய்
1. தென்றல் காற்று
1. தென்னவன் பிராட்டி
1. தேரோடும் வீதியிலே
1. தேவ தேவி
1. தோகை மயில்
1. நந்திவர்மன் (ராஜமாதா/நந்தமிழ்நந்தி)
1. நாக நந்தினி
1. நாயக்க மாதேவிகள் (ராணி மங்கம்மாள்; ராணி மீனாட்சி)
1. நாயகன் நாயகி
1. நிலாக்கனவு
1. பத்தாயிரம் பொன் பரிசு
1. பூங்குழலி
1. பூந்தூது
1. பெண்மணீயம்/மேகலை/இந்திரவிஹரை
1. பொற்காலப் பூம்பாவை
1. பொற்கிழி
1. பொன்வேய்ந்த பெருமாள்
1. மகுடங்கள்
1. மகுடவிழா (1982)
1. மணிமண்டபம்
1. மதுரை மன்னர்கள்
1. மயிலிறகு
1. மலைய மாருதம்
1. மனித மனிதன்
1. மனோரஞ்சிதம்
1. மாண்புமிகு முதலமைச்சர் (சேக்கிழார் பற்றிய கதை)
1. மாவீரன் காதலி
1. மிதக்கும் திமிங்கினங்கள்
1. முகிலில் முளைத்த முகம்
1. முடிசூட்டு விழா
1. முதல் உரிமைப் புரட்சி
1. மேவார் ராணா
1. ரத்த ஞாயிறு (சத்ரபதி சிவாஜி பற்றிய கதை)
1. ராஜ கர்ஜனை (திப்புசுல்தானைப் பற்றிய கதை)
1. ராஜ சிம்ம பல்லவன்
1. ராஜ தரங்கனி
1. ராஜ நந்தி
1. ராஜ மோகினி, 1995
1. ராஜ ராகம்
1. ராஜ வேசி
1. ராஜசிம்மன் காதலி
1. ராஜாளிப் பறவை
1. ரூப்மதி/கானல் கானம்
1. வராக நதிக்கரையில்
1. வாதாபி வல்லபி
1. வீணாதேவி, 1989
1. வெற்றித் திருமகன்
1. வேங்கை வனம்
# கோவி. மணிசேகரன்

## எழுதிய நூல்கள்

### தொகுப்பு

1. வரலாற்றுப் புதினங்கள்
# கோவி. மணிசேகரன்

## எழுதிய நூல்கள்

### கவிதை

கடவுள் காப்பியம்
# கோவி. மணிசேகரன்

## எழுதிய நூல்கள்

### சிறுவர் நூல்கள்

1. சொல்லேருழவர்; 1962; மெர்க்குரி புத்தகக் கம்பெனி, சென்னை
# கோவி. மணிசேகரன்

## இயக்கிய திரைப்படங்கள்

- தென்னங்கீற்று (திரைப்படம்) (தமிழ் மற்றும் கன்னடம்)
- யாகசாலை (தமிழ்)
# கோவி. மணிசேகரன்

## மறைவு

வயது மூப்பின் காரணமாக, நவம்பர் 18, 2021 அன்று தனது 96 வயதில் காலமானார்.
# விசிய மொழி

**விசிய மொழி** என்பது ஆத்திரோனேசிய மொழிகளை சேர்ந்த ஒசியானிக்கு மொழிக்குடும்பத்தை சேர்ந்த மொழிகளுள் ஒன்றாகும். இம்மொழி ஏறத்தாழ ஆறரை மில்லியன் மக்களால் பேசப்படுகிறது. இம்மொழி பிசி நாட்டில் பேசப்படுகிறது. ஆங்கிலம், பிசி இந்தி ஆகிய மொழிகளுடன் பிசித் தீவுகளின் ஆட்சி மொழியாக விளங்குகிறது.
# ஆச்சே மொழி

**ஆச்சே மொழி** என்பது ஆத்திரோனேசிய மொழிக் குடும்பத்தைச் சேர்ந்த ஒரு மொழி ஆகும். இம்மொழி இந்தோனேசியா, மலேசியா போன்ற நாடுகளில் பேசப்படுகிறது. இம்மொழி ஏறத்தாழ மூன்று மில்லியன் மக்களால் பேசப்படுகிறது. இதனைப் பெரும்பான்மையாகப் பேசுவோர் இந்தோனேசியாவின் சுமாத்திராவின் வட பகுதியில் அமைந்துள்ள அச்சே மாகாணத்தில் வாழ்கின்றனர்.
# வெநேத மொழி

**வெநேத மொழி** என்பது இந்தோ ஐரோப்பிய மொழிகளின் கீழ் வரும் உரோமானிய மொழிக்குடும்பத்தை சேர்ந்த ஒரு மொழி ஆகும். இம்மொழி இத்தாலி, சுலோவேனியா, குரோவாசியா போன்ற நாடுகளில் பேசப்படுகிறது. இம்மொழி ஏறத்தாழ ஆறு முதல் ஏழு மில்லியன் மக்களால் பேசப்படுகிறது.
# இத்திய மொழி

**இத்திய மொழி** (*Yiddish*) என்பது இந்தோ ஐரோப்பிய மொழிகளின் கீழ் வரும் செருமானிய மொழிக்குடும்பத்தை சேர்ந்த ஒரு மொழி ஆகும். இம்மொழி அமெரிக்க ஐக்கிய நாடுகள், போலாந்து, பிரேசில், உருசியா போன்ற நாடுகளில் பேசப்படுகிறது. இம்மொழி ஏறத்தாழ ஒன்றேமுக்கால் மில்லியன் மக்களால் பேசப்படுகிறது.
# மேற்கு பஞ்சாபி மொழி

**மேற்கு பஞ்சாபி மொழி** என்பது இந்தோ ஐரோப்பிய மொழிகளின் கீழ்வரும் இந்தோ ஆரிய மொழிக்குடும்பத்தைச் சேர்ந்த ஒரு மொழி ஆகும். இம்மொழி பாகிசுத்தானில் பேசப்படுகிறது. இம்மொழி ஏறத்தாழ அறுபத்திரண்டரை மில்லியன் மக்களால் பேசப்படுகிறது. இந்தியா, பாக்கிசுத்தான் எல்லைப் பகுதிகளைச் சேர்ந்த பஞ்சாப் பகுதியில் பேசப்பட்ட மொழி பஞ்சாபி மொழியாகும். பாக்கித்தானில் பேசப்படும் பஞ்சாபியும் இந்தியாவில் பேசப்படும் பஞ்சாபியும் ஒரே மொழியென்றாலும், இரண்டும் வெவ்வேறு எழுத்துமுறைகளால் எழுதப்படுகின்றன. மேற்கு பஞ்சாபி சாமுகி எழுத்துகளால் எழுதப்படுகிறது
# இலதீன மொழி

**இலதீன மொழி** என்பது இந்தோ ஐரோப்பிய மொழிகளின் கீழ்வரும் எசுப்பானிய மொழிக்குடும்பத்தை சேர்ந்த ஒரு மொழி ஆகும். இம்மொழி பிரான்சு, துருக்கி, கிரீசு, அமெரிக்க ஐக்கிய நாடுகள் போன்ற நாடுகளில் பேசப்பட்டு வருகிறது. இம்மொழி ஏறத்தாழ ஒரு இலட்சத்திற்கும் மேற்பட்ட மக்களால் பேசப்படுகிறது.
# பீகாரி மொழிகள்

**பிகாரி மொழிகள்** (Bihari languages) என்பது இந்தியாவிலுள்ள பீகாரில் பேசப்படும் மொழிகளை குறிக்கும். இம்மொழிகள் இந்தோ ஐரோப்பிய மொழிகளின் கீழ்வரும் இந்தோ ஆரிய மொழிக்குடும்பத்தை சேர்ந்தவை. இம்மொழிகள் முக்கியமாக இந்திய மாநிலங்களான பீகார், ஜார்கண்ட், மேற்கு வங்காளம் மற்றும் உத்தரப் பிரதேசம் மற்றும் நேபாளத்தில் பேசப்படுகிறது.  
இந்த மொழிகளை பேசுபவர்கள் அதிக எண்ணிக்கையில் இருந்தபோதிலும், 'மைதிலி' மட்டுமே இந்தியாவில் அரசியலமைப்பு அங்கீகாரம் பெற்றது, இது இந்திய அரசியலமைப்பின் 92 வது திருத்தத்தின் மூலம் அரசியலமைப்பு அந்தஸ்தை பெற்றது, 2003 ஆம் ஆண்டில் (2004 இல் அங்கீகாரம் பெற்றது). மைதிலி மற்றும் போஜ்பூரி இரண்டும் நேபாளத்தில் அரசியலமைப்பு அங்கீகாரம் பெற்றுள்ளது.
பீகாரில், கல்வி மற்றும் உத்தியோகபூர்வ விஷயங்களுக்கு பயன்படுத்தப்படும் மொழி இந்தியாகும். இந்த மொழிகள் 1961 மக்கள் தொகை கணக்கெடுப்பின்படி இந்தி உச்சரிப்பாகவே இருந்தன. இது மாநில மற்றும் தேசிய அரசியலில் இம்மொழிகள் ஆபத்தான நிலைமைகளை உருவாக்குகிறது. 1950இல் சுதந்திரம் அடைந்த பிறகு பீகார் அதிகாரப்பூர்வ மொழிச் சட்டத்தில் இந்திமொழிக்கு உத்தியோகபூர்வ அந்தஸ்து வழங்கப்பட்டது. 1981 ல் பீகாரில் ஒரே அதிகாரப்பூர்வ மொழியாக இருந்த இந்தி அகற்றப்பட்டது. உருது இரண்டாவது அதிகாரப்பூர்வ மொழியின் நிலையை பெற்றது.
# பீகாரி மொழிகள்

## மொழி பேசுபவர்கள்

பிகாரி மொழிகளை பேசுபபவர்கள் பற்றிய எண்ணிக்கை பற்றிய சரியான ஆதாரமின்மை காரணமாக கணக்கெடுப்பது மிகவும் கடினமாகும். நகர்ப்புற பிராந்தியத்தில் இந்த மொழியின் பெயரை இந்தி மொழியில் மொழி பெயர்த்துள்ளதாலும், அவர்கள் சாதாரண சூழல்களில் பயன்படுத்துவதாலும், அதைப்பற்றி தெரியாத காரணத்தினாலும். இந்த பிராந்தியத்தின் படித்த மற்றும் நகர்ப்புற மக்கள் தங்கள் மொழிக்கான பொதுவான பெயராக இந்தி என்று நம்புகின்றனர்.
# பீகாரி மொழிகள்

## பிகாரி குழுவில் சேர்க்கப்பட்ட சில முக்கிய மொழிகள் மற்றும் பேச்சுவழக்குகள்

| மொழி | ஐ.எசு.ஓ 639-3 | எழுத்துகள் | கிழக்கு பீகார், வடகிழக்கு சார்க்கண்ட், மேற்கு வங்காளம் மற்றும் கிழக்கு மதேசி மக்கள் |  |  |
| --- | --- | --- | --- | --- | --- |
| **பஜ்ஜிக்கா மொழி** | — | முன்னதாக திர்குட்டா; தேவநாகரி | 8,738,000 | வட மத்திய பீகார் மற்றும் கிழக்கு மதேசி மக்கள் |  |
| **போஜ்புரி** | போ | முன்னதாக கைத்தி; தேவநாகரி | 39,519,400 | வடக்கு பீகார், கிழக்கு உத்தரப் பிரதேசம், வடமேற்கு சார்க்கண்ட், வடக்கு சத்தீசுகர், வடகிழக்கு மத்தியப் பிரதேசம் மற்றும் மத்திய மதேசி மக்கள் |  |
| **கோர்த்தா** | என்.ஏ | பெங்காலி எழுத்து, தேவநாகரி | 8.04 மில்லியன் | வட கிழக்கு சார்க்கண்ட் |  |
| **குடுமலி** | kyw | தேவநாகரி, சிச் (அதன் சாத்தியமான ஸ்கிரிப்டாக பரிந்துரைக்கப்படுகிறது) | 556,809 | வட கிழக்கு சார்க்கண்ட், மேற்கு வங்காளம் |  |
| **மகதி மொழி** | மேக் | முன்னதாக கைதி மொழி; தேவநாகரி | 14,035,600 மற்றும் கிழக்கு மதேசி மக்கள் |  |  |
| **பஞ்சபர்கானியா** | tdb | தேவநாகரி, சில நேரங்களில் பெங்காலி & கைத்தி | 274,000 | மேற்கு வங்காளம், சார்க்கண்ட் மற்றும் அசாம் |  |
| **நாகபுரி மொழி** | sck | தேவநாகரி | 5.1 மில்லியன் | மேற்கு மத்திய சார்க்கண்ட் வட கிழக்கு சத்தீசுகர் வடக்கு ஒடிசா |  |
| **சுர்ஜாபுரி** | sjp | தேவநாகரி | 2,256,228 | வட கிழக்கு பீகார் | } |
பிகார் மொழியில் ஒருசில மொழிகளில் மைதிலி மொழி கலந்திருப்பதாகவும், மேலும் பிற பிகாரி மொழிகளுடன் ஒப்பிடுகையில் அது அண்டைமாநில மொழியான பெங்காலிக்கு மிகவும் ஒற்றுமைகள் இருப்பதைக் குறிப்பிடுகிறது
# மால்திய மொழி

**மால்திய மொழி** என்பது ஆபிரோ ஆசிய மொழிகளின் கீழ்வரும் அரபு மொழிக்குடும்பத்தை சேர்ந்த ஒரு மொழி ஆகும். இம்மொழி மால்டா, கனடா, அமெரிக்க ஐக்கிய நாடுகள் போன்ற நாடுகளில் பேசப்படுகிறது. இம்மொழி ஏறத்தாழ மூன்று முதல் நான்கு மில்லியன் மக்களால் பேசப்படுகிறது.
# 2 குறிப்பேடு

**2 நாளாகமம் அல்லது 2 குறிப்பேடு** (2 Chronicles) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும். இதன் முன்னே அமைந்துள்ள **1 நாளகமம்** அல்லது **1 குறிப்பேடு** என்னும் நூல் தாவீது அரசர் ஆட்சிக்காலத்தில் நிகழ்ந்தவற்றை எடுத்துக் கூறுகிறது; எருசலேமில் கோவில் கட்டுவதற்கான அனைத்து ஏற்பாடுகளையும் தாவீது அரசரே செய்தார் என்று விளக்குகிறது.
# 2 குறிப்பேடு

## நூலின் பெயர்

"1 & 2 குறிப்பேடு" என்னும் நூல்கள் மூல மொழியாகிய எபிரேயத்தில் "Divrei Hayyamim" (= நாள் நிகழ்வுகள்) என அறியப்படுகின்றன. அதாவது, யூதா-இசுரயேல் நாடுகளை ஆண்ட அரசர்களின் "காலத்தில்" ("நாள்களில்") நிகழ்ந்தவை அங்கே குறிக்கப்பட்டுள்ளன. இதனால், பழைய தமிழ் மொழிபெயர்ப்பில் "குறிப்பேடு" என்பது "நாளாகமம்" என்று அறியப்பட்டது.  
கிரேக்க மொழியில் "குறிப்பேடுகள்" Paralipomenon (Παραλειπομένων) என்னும் பெயரால், அதாவது "விடுபட்டவை" அல்லது "பிற", அல்லது "வேறு" என்னும் பொருள்படும் வகையில் அழைக்கப்பட்டன.
# 2 குறிப்பேடு

## 2 குறிப்பேடு நூலின் மையக் கருத்துகள்

"இரண்டாம் குறிப்பேடு" என்னும் இந்நூல் "முதலாம் குறிப்பேட்டின்" தொடர்ச்சியாகும்.  
இதன் முற்பகுதி சாலமோனது ஆட்சியின் தொடக்கம் முதல் அவரது இறப்பு வரையிலான நிகழ்ச்சிகளை விரித்துரைக்கிறது.  
நூலின் இரண்டாம் பகுதி அரசர் சாலமோனின் மகனும் அவருக்குப்பின் வந்தவனுமான ரெகபெயாமுக்கு எதிராக எரொபவாமின் தலைமையில் வடநாட்டுக் குலங்கள் கிளர்ந்தெழுந்ததை விளக்குகிறது.  
மூன்றாம் பகுதி எருசலேம் வீழ்ச்சியுற்ற கி.மு. 586 வரையிலான தென்னாட்டுக் குலங்கள் பற்றிய வரலாற்றைக் கொண்டுள்ளது.
# 2 குறிப்பேடு

## 1 குறிப்பேடு நூலின் உட்கிடக்கை

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. சாலமோனின் ஆட்சி
அ) முற்பகுதி  
ஆ) கோவில் கட்டப்படல்  
இ) பிற்பகுதி | 1:1 - 9:31
1:1-17  
2:1 - 7:10  
7:11 - 9:31 | 658 - 671
658 - 659  
659 - 667  
667 - 671 |  |
| 2. வடநாட்டுக் குலங்களின் கலகம் | 10:1-19 | 671 - 672 |  |
| 3. யூதாவின் அரசர்கள் | 11:1 - 36:12 | 672 - 711 |  |
| 4. எருசலேமின் வீழ்ச்சி | 36:13-23 | 711- 712 | } |
# தில்லாலங்கடி (திரைப்படம்)

**தில்லாலங்கடி** 2010 ஆம் ஆண்டில் வெளிவந்த ஒரு தமிழ்த் திரைப்படம் ஆகும். மோகன் தயாரித்த இப்படத்தை எம். ராஜா இயக்கினார். இப்படத்தில் கதாநாயகனாக ஜெயம் ரவியும், கதாநாயகியாக தமன்னாவும் நடித்திருந்தனர். ஷாம், வடிவேலு, சந்தானம் ஆகியோரும் நடித்துள்ள இப்படத்துக்கு யுவன் சங்கர் ராஜா இசையமைத்தார்.
# தில்லாலங்கடி (திரைப்படம்)

## நடிகர்கள்

- ஜெயம் ரவி கிருஷ்ணராக
- தமன்னா (நடிகை) நிஷாவாக
- ஷாம் ACP கிருஷ்ண குமார்
- பிரபு கிருஷ்ணனின் தந்தையாக
- சுஹாசினி கிருஷ்ணரின் தாயாக
- வடிவேலு (நடிகர்) ஜாக்கி/ஜாக்சன்/ஜான்
- சந்தானம் டாக்டர் பட்டி பால்
- சஞ்சிதா ஷெட்டி அம்முவாக
- சத்யன் டாஸாக
- கஞ்சா கறுப்பு கருப்பாக
- ராதாரவி எம்எல்ஏ ராஜாராம்
- நளினி எம்எல்ஏ வண்ணை வசந்தியாக
- லிவிங்ஸ்டன் நிஷாவின் மாமாவாக
- ஜெயப்பிரகாசு நிஷாவின் தந்தை
- மணிவண்ணன் ஆசிரமத்தின் பணியாளராக
- தண்டபாணி (நடிகர்) அமைச்சர் சந்திர லக்ஷ்மன்
- மன்சூர் அலி கான் இன்ஸ்பெக்டராக
- மயில்சாமி (நடிகர்) ரவுடியாக
- ஜான் விஜய் 'மண்ட ஓடு' மாசி
- யோகி பாபு மாசியின் பக்கவாட்டாக
- மனோபாலா பாதிரியாராக
- சந்திரா லட்சுமண் ஸ்ரேயா தாஸ்
- கிருஷ்ண குமார்
- நிஷாவின் அத்தையாக லட்சுமி வாசுதேவன்
- உஷாவாக லதா ராவ்
- வெங்கடராக சந்திரசேகர் விஜய் அந்தோணி
- எல். இராஜா கிருஷ்ண குமாரின் தந்தையாக
- விஜயலட்சுமி ஸ்வப்னா (கேமியோ தோற்றம்)
- எல். ஆர். ஈஸ்வரி (கேமியோ தோற்றம்)
- மாஸ்டர் மணிகண்டன் (கேமியோ தோற்றம்)
# பிரபஞ்சன்

**பிரபஞ்சன்** (*Prapanchan*, ஏப்ரல் 27, 1945 - திசம்பர் 21, 2018) ஒரு தமிழ் எழுத்தாளர் மற்றும் விமர்சகர். இவர் 1995 ஆம் ஆண்டு, தமிழுக்கான சாகித்திய அகாதமி விருது பெற்றவர்.
# பிரபஞ்சன்

## வாழ்க்கைக் குறிப்பு

பிரபஞ்சன் பிறந்த ஊர் புதுச்சேரி. இவரது இயற்பெயர் சாரங்கபாணி வைத்தியலிங்கம். இவரது தந்தை ஒரு கள்ளுக்கடை வைத்திருந்தார்.  
புதுச்சேரியில் பள்ளிப் படிப்பை முடித்துவிட்டு கரந்தை கல்லூரியில் புலவர் பட்டம் பெற்றார். தஞ்சாவூரில் ஆசிரியராகத் தனது வாழ்க்கையைத் தொடங்கினார். குமுதம், ஆனந்த விகடன் மற்றும் குங்குமம் ஆகிய வார இதழ்களில் பணிபுரிந்தார். 1961ல், இவரது முதல் சிறுகதை *என்ன உலகமடா* பரணி என்ற இதழில் வெளியானது. இவர் சுயமரியாதை இயக்கத்தில் ஈடுபாடு கொண்டிருந்தார். இதுவரை 46 புத்தகங்களுக்கும் கூடுதலாக எழுதியுள்ளார்.  
1995ல் இவரது வரலாற்றுப் புதினம் *வானம் வசப்படும்* தமிழுக்கான சாகித்திய அகாதமி விருது பெற்றது. இப்பபுதினம் ஆனந்தரங்கம் பிள்ளையின் காலத்தைக் களமாகக் கொண்டுள்ளது. இவரது படைப்புகள் இந்தி, தெலுங்கு, கன்னடம், ஜெர்மன், பிரெஞ்சு, ஆங்கிலம் மற்றும் சுவீடிய மொழிகளில் மொழிபெயர்க்கப்பட்டுள்ளன. இவரது நாடகமான *முட்டை* தில்லி பல்கலைக்கழகப் பாடத்திட்டத்திலுள்ளது. இவரது சிறுகதைத் தொகுப்பான *நேற்று மனிதர்கள்* பல கல்லூரிகளில் பாடப்புத்தகமாக உள்ளது.  
இவரது மனைவியின் பெயர் பிரமிளா ராணி. மூன்று மகன்கள் உள்ளனர். இவர் சென்னையிலும் புதுச்சேரியிலும் வசித்து வந்தார்.
# பிரபஞ்சன்

## விருதுகள்

- சாகித்திய அகாதமி விருது - *வானம் வசப்படும்* (1995)
- பாரதிய பாஷா பரிஷத் விருது
- கோயம்புத்தூர் கஸ்தூரி ரங்கம்மாள் விருது - *மகாநதி*
- இலக்கியச் சிந்தனை விருது - *மானுடம் வெல்லும்*
- சி. பா. ஆதித்தனார் விருது - *சந்தியா*
- தமிழக அரசின் பரிசு - *நேற்று மனிதர்கள்*
- *தமிழக சிறந்த சிறுகதைத் தொகுப்பிற்கான பரிசு - ஒரு ஊரில் ரெண்டு மனிதர்கள்*
# பிரபஞ்சன்

## எழுதிய நூல்கள்

(முழுமையான பட்டியல் அல்ல)
# பிரபஞ்சன்

## எழுதிய நூல்கள்

### புதினங்கள்

1. எனக்குள் இருப்பவள்
1. கண்ணீரால் காப்போம்
1. காகித மனிதர்கள்
1. காதலெனும் ஏணியிலே
1. சந்தியா
1. சுகபோகத்தீவுகள்
1. பதவி
1. பூக்கள் நாளையும் மலரும்
1. பெண்மை வெல்க
1. மகாநதி (ரங்கங்மாள் நினைவுப்பரிசு பெற்றது)
1. மானுடம் வெல்லும்
1. வானம் வசப்படும்
1. அகல்யா நாடகம்
1.
# பிரபஞ்சன்

## எழுதிய நூல்கள்

### வரலாறு

- *ஈரோடு தமிழர் உயிரோடு*
- *முதல் மழை துளி*
- மகாபாரத மாந்தர்கள்
# பிரபஞ்சன்

## குறு நாவல்கள்

- *ஆண்களும் பெண்களும்*
# பிரபஞ்சன்

## குறு நாவல்கள்

### சிறுகதைத் தொகுப்புகள்

1. இருட்டு வாசல்
1. ஒரு ஊரில் இரண்டு மனிதர்கள்
1. திரை; பூஞ்சோலை பதிப்பகம், சென்னை; (திரை, பிறை, குழந்தைகள், அமரத்துவம், ஒரு நெகடிவ் அப்ரோச், பாதுகை, சிக்கி, கரியமுகம், உறை, ஆகஸ்டு - 15, சிறுமை கண்டு..., பப்பா, காக்கைச்சிறகு, ஏழைநாடும் ஒரு பரம ஏழையும்)
1. நேற்று மனிதர்கள்
1. பிரபஞ்சன் கதைகள்
1. யாசுவின் அக்கா
1. விட்டு விடுதலையாகி
1. குயிலம்மை
# பிரபஞ்சன்

## குறு நாவல்கள்

### சிறுகதைகள்

பிரபஞ்சன்- சிறுகதைகள்
# பிரபஞ்சன்

## குறு நாவல்கள்

### நாடகங்கள்

- *முட்டை*
- *அகல்யா*
# பிரபஞ்சன்

## குறு நாவல்கள்

### கட்டுரைகள்

- *மயிலிறகு குட்டி போட்டது*
- *அப்பாவின் வேஷ்டி*
- *தாழப்பறக்காத பரத்தையர் கொடி*
# நித்யஸ்ரீ மகாதேவன்

**நித்யஸ்ரீ மகாதேவன்** (*Nithyasree Mahadevan*) ஒரு புகழ்பெற்ற கர்நாடக இசைப் பாடகி. டி. கே. பட்டம்மாள் பேத்தி என்பது குறிப்பிடத்தக்கது  
டி.கே.பட்டம்மாளின் மகன்கள் சிவகுமார் மற்றும் லட்சுமணன் ஆவர். சிவகுமாரின் மகள், நித்யஸ்ரீ மகாதேவன் ஆவார். நித்யஸ்ரீயின் சகோதரியின் மகளாகிய லாவண்யா சுந்தரராமன், வளர்ந்துவரும் இளம் இசைக் கலைஞர் ஆவார்.
# நித்யஸ்ரீ மகாதேவன்

## பிறப்பு

நித்யஸ்ரீ மகாதேவன், தமிழ்நாட்டில், திருவையாற்றில் லலிதா மற்றும் சிவகுமார் தம்பதியருக்கு மகளாக ஆகஸ்ட் மாதம் 25 ஆம் தேதி, 1973 ஆம் ஆண்டில் பிறந்தார். இவர், பிரபல கர்நாடக இசைப் பாடகியான டி. கே. பட்டம்மாள் அவர்களின் மகன்வழி பேத்தி மற்றும் மிருதங்க வித்வானான பாலக்காடு மணி ஐயரின் பேத்தி ஆவார்.
# நித்யஸ்ரீ மகாதேவன்

## ஆரம்ப வாழ்க்கையும், கல்வியும்

முதலில், தனது தாயாரிடம் சங்கீதப் பயிற்சி மேற்கொண்டார். மேலும், டி. கே. பட்டம்மாளிடம் சங்கீதம் கற்ற அவர், சிறு வயதிலிருந்தே அவரது கச்சேரிகளில் பங்கேற்றார். அவரது தந்தை பாலக்காடு மணி ஐயரின் சிஷ்யன் என்பதாலும், அவரை சங்கீதக் கலையில் மேலும் ஊக்குவித்தார். சங்கீதக் கச்சேரிகளுக்கிடையே தனது பள்ளிப்படிப்பை முடித்த அவர், வணிகவியலில் தனது இளங்கலைப் பட்டதை எஸ்.ஐ.ஈ.டி கல்லூரியில் பெற்றார்.
# நித்யஸ்ரீ மகாதேவன்

## இசைப் பயணம்

தனது பதினாறாவது வயதில், ஆகஸ்ட் மாதம் 10 ஆம் தேதி, 1987ஆம் ஆண்டில் செம்மொழி இசை இளைஞர் சங்கத்திற்காகப் பாடியதே, அவரது முதல் மேடை கச்சேரியாகும். ஒரு மணி நேரம் நடைபெற்ற இக்கச்சேரி பிரபலமான கர்நாடக சங்கீத இசை வல்லுனர்களான டி. கே. பட்டம்மாள், டி. கே. ஜெயராமன், விஜய் சிவா, ஆர். கே. சிவகுமார், கே. வி. நாராயணஸ்வாமி போன்றோர் முன்னிலையில் நடந்தது. அவரது பாட்டியைப் போலவே, அவரும் பாபநாசம் சிவன் மற்றும் கோபாலகிருஷ்ண பாரதி அவர்களின் பாடல் தொகுப்புகளை மேடையில் பாடினார். பாபநாசம் சிவன் அவர்களின் இசைத் தொகுப்புகளைத் தொகுத்து இரண்டு ஆல்பங்களாக வெளியிட்ட அவர், ‘பாபநாசம் சிவன் – எ லெஜென்ட்’ என்ற தலைப்பில் ஒரு விரிவுரையும் கோவையில் கொடுத்துள்ளார். கோபாலகிருஷ்ண பாரதி அவர்களின் இசைத் தொகுப்புகளைத் தொகுத்து இரண்டு ஆல்பங்களாக வெளியிட்ட அவர், கோவையில் உள்ள பி.எஸ்.ஜி அறிவியல் மற்றும் கலைக் கல்லூரியில் அவரது வாழ்க்கை மற்றும் கலைக்காக அவரது அர்ப்பணிப்பு பற்றி பேசியுள்ளார்.  
அவர் 100க்கும் மேற்பட்ட இசை ஆல்பங்களை வெளியிட்டுள்ளார். இந்தியாவில் உள்ள அனைத்து முக்கிய சபாக்களிலும் பாடிய அவர், அமெரிக்கா, கனடா, ஆஸ்திரேலியா, ஜெர்மனி, பிரான்ஸ், சிங்கப்பூர், மலேசியா என உலகம் முழுவதும் பல நாடுகளில் கச்சேரிகள் நிகழ்த்தியுள்ளார். கர்நாடக சங்கீத வல்லுனராக மட்டுமல்லாமல், பக்திப் பாடல்கள், தேசபக்திப் பாடல்கள், சினிமா பாடல்கள் என நூற்றுக்கணக்கானப் பாடல்களைப் பாடிய அவர், இந்தியா சுதந்திரம் அடைந்து 50 ஆண்டுகள் நிறைவடைந்த கொண்டாட்டத்தை வெளிபடுத்தும் விதமாகப் பல தேசபக்திப் பாடல்களைக் கச்சேரிகள் ஒருங்கிணைத்து பாடியுள்ளார்.
# நித்யஸ்ரீ மகாதேவன்

## இல்லற வாழ்க்கை

தனுஜாஸ்ரீ மற்றும் தேஜாஸ்ரீ என்று இரு மகள்கள் உள்ளனர். இவரின் கணவர் மகாதேவன் டிசம்பர் 21 ஆம் தேதி, 2012 ஆம் ஆண்டில் அடையார் ஆற்றில் விழுந்து தற்கொலை செய்து கொண்டார்.
# நித்யஸ்ரீ மகாதேவன்

## விருதுகள்

- 1993 ஆம் ஆண்டு, பாரத கலாசார நிறுவனத்தின் *யுவகலா பாரதி* என்ற விருது
- 1994 ஆம் ஆண்டு, தமிழ்நாடு நல்வாழ்வு துறையின் *இன்னிசை மாமணி* விருது
- 1997 – சிவகாசி திருப்புகழ் மன்றத்திலிருந்து ‘இன்னிசை ஞான வாரிதி’ பட்டம்
- 1998 – ஸ்ரீ ராகம் ஃபைன் ஆர்ட்ஸ் வழங்கிய ‘வசந்தகுமாரி நினைவு விருது’
- 1998 – ஆன்மீகப் பேரவையிடமிருந்து ‘நவரச கான நாயகி’ பட்டம்.
- 1999 – தமிழ்நாடு அரசு வழங்கிய “கலைமாமணி விருது”
- 1999 – சென்னையில் உள்ள ஆந்திர சமூக மற்றும் கலாச்சார கிளப் வழங்கிய “சங்கீத சிகாமணி” பட்டம்
- 1999 – சென்னை தெலுங்கு அகாடமி வழங்கிய ‘உகாதி புரஸ்கார் விருது’
- 1999 – அனைத்து இலங்கை இந்து மதம் காங்கிரஸ் வழங்கிய ‘கானம்ருத வாணி” பட்டம்
- 2001 - *கார்த்திக் நுண் கலை மன்றத்தின் *இசைப் பேரொளி* என்ற பட்டம்
- 2007 ஆம் ஆண்டு, சத்யபாமா பல்கலைக்கழகத்தின் மதிப்புறு முனைவர் பட்டம்
- பத்மா சாதனா, நாத கோவிந்தா போன்ற விருதுகள்.  
மேலும் மும்பை மற்றும் ஹைதராபாத்தில் நடந்த சர்வதேச இசை விழாக்களில் ‘சங்கீத நாடக அகாடமி விருதுக்காக’ இருமுறை பங்கேற்ற அவர், ‘பெஸ்ட் கான்செர்ட் விருது’, ‘பெஸ்ட் பெர்ஃபாமிங் ஆர்டிஸ்ட்’, ‘பத்ம சாதனா’, ‘நாத கோவிதா’, ‘இசைக்கனல்’, ‘கானம்ரிதாகலாரசனா’, ‘சுனதாவிநோதினி’, ‘இசைக்கலைத் தாரகை’ போன்ற பல விருதுகளையும், பட்டங்களையும் வென்றுள்ளார்.  
- http://www.itstamil.com/nithyasree-mahadevan.html
# நித்யஸ்ரீ மகாதேவன்

## வெளியிணைப்புகள்

- வாழ்க்கைக் குறிப்புகள்
- Nithyasree: ‘Music is enlightenment’ - ஒரு பேட்டி
# மாமிலாடன்

**மாமிலாடன்** சங்ககாலப் புலவர்களில் ஒருவர். சங்கத் தொகையில் இவரது பாடல் ஒன்றே ஒன்று உள்ளது. அது குறுந்தொகை 46 எண்ணுள்ள பாடல்.  
மாமலாடன் என்றும் இவர் பெயர் சில பதிப்புகளில் உள்ளது. மலைய நாட்டு மன்னனை மலாடர் கோமான் என்று சங்கப்பாடல் குறிப்பிடுகிறது. இதனை எண்ணும்போது இந்தப் புலவர் மலைய நாட்டவர் எனத் தெருயவரும்.
# மாமிலாடன்

### பாடல் தரும் செய்தி

- ஆம்பல் பூ சாம்பல் நிறம் கொண்டது.
ஆம்பல் பூவைப்போல் நிறம் கொண்ட ஊர்க்குருவி வீட்டுக் கூரையில் கூடு கட்டிக்கொண்டு வாழும். வீட்டு முற்றத்தில் காயவைத்திருக்கும் பொருள்களைத் தின்றுவிட்டு மரத்தடியில் எருவாகிக்கொண்டிருக்கும் பூ, விதை போன்றவற்றையும் பொறுக்கி உண்ணும். அவர் பொருள் தேடச் சென்ற நாட்டில் அந்தக் குருவி இல்லை போலும். (இருந்திருந்தால் அதனைப் பார்த்தவுடன் என் நினைவு வருமல்லவா? - இப்படி தலைவி தோழியிடம் சொல்கிறாள்.
# மாமிலாடன்

### பாடல்

:ஆம்பற் பூவின் சாம்பலன்ன
:கூம்பிய சிறகர் மனையுறை குரீஇ
:முன்றி லுணங்கன் மாந்தி மன்றத்
:தெருவினுண் டாது குடைவன வாடி
:இல்லிறைப் பள்ளித்தம் பிள்ளையொடு வதியும்
:புன்கண் மாலையும் புலம்பும்
:இன்றுகொ றோழியவர் சென்ற நாட்டே.
# மாற்பித்தியார்

**மாற்பித்தியார்** சங்ககாலப் புலவர்களில் ஒருவர். இவர் பாடியனவாகச் சங்கத்தொகை நூல்களில் 2 பாடல்கள் உள்ளன. அவை புறநானூறு 251, புறநானூறு 252.  
இரண்டும் தாபதவாகை என்னும் துறையைச் சேர்ந்தவை. 'நாலிரு வழக்கின் தாபத பக்கம்' என்று தொல்காப்பியம் (1021) இதனைக் குறிப்பிடுகிறது. தவம் செய்பவரைப் பற்றிக் கூறுவது தாபதவாகை. தவம் செய்வோரின் பணி எட்டு வகையில் அமைந்திருக்கும் என்பது தொல்காப்பியர் வகைப்பாடு.  
- பித்தன் என்பது ஆண்பால். பித்தி என்பது பெண்பால். பித்தியார் பெண்பாற் புலவர்.
- மாயம் செய்பவன் மால். திருமால். இப்புலவர் வாழ்க்கையை மாயம் என்று காட்டுவதால் மால் என்னும் சிறப்பு அடைமொழியைப் பெற்றுள்ளார்.
# மாற்பித்தியார்

### தாபத வாழ்க்கை

- மலையில் மூங்கில் போல் ஒழுகும் அருவியில் நீராடுவர்.
- வெளிச்சத்துக்காகக் காட்டு யானை ஒடித்துப் பொட்டுக் காய்ந்த விரகில் தீ மூட்டுவர்.
- பின்புறம் தொங்கும் புரிசடையாடு வாழ்வர்.
- அவர்களது சடை தில்லைக் காய்க் கொத்துப் போல் இருக்கும்.
- தாளி என்னும் இலையைக் கொய்து படையல் செய்து உணவாக்கிக் கொள்வர்.
# மாற்பித்தியார்

### தாபத வாழ்க்கை

#### மால் (மாய) வாழ்க்கை

- இன்று தவம் செய்பவன் ஒரு காலத்தில் 'இல் வழங்கு மடமயில் பிணிக்கும் சொல்வலை வேட்டுவனாய் இருந்தவன் - என்கிறார்.
- இன்று புரிசடையைப் புலர்திக்கொண்டிருப்பவன் ஒரு காலத்தில் பாவை போன்ற மகளிரை ஏங்கவைத்து அவர்களின் வளையல்களை நழுவும்படி செய்தவன் - என்கிறார்.
# தாபத வாகை

தவம் செய்பவரைப் பற்றிக் கூறுவது **தாபதவாகை**.  
'நாலிரு வழக்கின் தாபத பக்கம்' என்று தொல்காப்பியம் (1021) இதனைக் குறிப்பிடுகிறது. தவம் செய்வோரின் பணி எட்டு வகையில் அமைந்திருக்கும் என்பது தொல்காப்பியர் வகைப்பாடு.
# தாபத வாகை

### தாபத வாழ்க்கை

புறநானூறு 251, 252 பாடல்களில் மாற்பித்தியார் என்னும் புலவர் தாபத வாழ்க்கை எப்படியிருக்கும் என்பதைக் காட்டுகிறார். அவை இங்குத் தொகுத்துத் தரப்பட்டுள்ளன.
- மலையில் மூங்கில் போல் ஒழுகும் அருவியில் நீராடுவர்.
- வெளிச்சத்துக்காகக் காட்டு யானை ஒடித்துப் போட்டுக் காய்ந்த விறகில் தீ மூட்டுவர்.
- பின்புறம் தொங்கும் புரிசடையாடு வாழ்வர்.
- அவர்களது சடை தில்லைக் காய்க் கொத்துப் போல் இருக்கும்.
- இந்தச் சடையை வெயிலில் காயவைத்துக் கொள்வர்.
- தாளி என்னும் இலையைக் கொய்து படையல் செய்து உணவாக்கிக் கொள்வர்.
# 1842

**1842** (**MDCCCXLII**) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது பழைய 12 நாட்கள் பின்னோக்கிய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.
# 1842

## நிகழ்வுகள்

- சனவரி 6-13 - காபூலில் இருந்து ஜலாலாபாத் வரையான சாலையில் அக்பர் கான் தலைமையிலான படைகள் வில்லியம் எல்பின்ஸ்டன் தலைமையிலான பிரித்தானிய, இந்தியப் படையினரைத் தாக்கியதில் 16,000 பேர் வரையில் கொல்லப்பட்டனர்.
- மார்ச் 30 - அறுவை சிகிச்சைகளில் முதன்முதலாக மயக்க மருந்து குரோஃபோர்ட் லோங் என்பவரினால் பயன்படுத்தப்பட்டது.
- மே 8 - பாரிஸ் அருகில் இரண்டு தொடருந்துகள் மோதித் தீப்பிடித்ததில் 59 பேர் கொல்லப்பட்டனர்.
- ஆகத்து 9 - ஐக்கிய அமெரிக்காவுக்கும் கனடாவுக்கும் இடையில் ரொக்கி மலைகளின் கிழக்குப் பகுதியில் எல்லைகளுக்கான உடன்பாடு எட்டப்பட்டது.
- ஆகத்து 10 – சுரங்கத் தொழிலில் பெண்கள், மற்றும் 10 வயதுக்கும் குறைவான சிறுவர்கள் வேலைக்கமர்த்துவது இங்கிலாந்தில் தடை செய்யப்பட்டது.
- ஆகத்து 21 - டாஸ்மானியாவின் தலைநகர் ஹோபார்ட் நகரம் அமைக்கப்பட்டது.
- ஆகத்து 29 – நாஞ்சிங் உடன்படிக்கையின் படி முதலாவது ஓப்பியம் போர் முடிவுக்கு வந்து ஹொங்கொங் பிரித்தானிய குடியேற்ற நாடாக அறிவிக்கப்பட்டது.
- அக்டோபர் - முதலாவது வாசிக சாலை யாழ்ப்பாணத்தில் திறக்கப்பட்டது. இதுவே பின்னர் யாழ்ப்பாணப் பொது நூலகம் ஆனது.
- அக்டோபர் 22 - வண்ணார்பண்ணையில் சைவப் பள்ளி ஆரம்பிக்கப்பட்டது.
- அக்டோபர் 29 – ஐபீரியக் குடாவில் சூறாவளி தாக்கியது.
- நவம்பர்-டிசம்பர் - மன்னாரில் வாந்திபேதி நோய் பரவியதில் 500 பேர் வரை இறந்தனர்.
# 1842

## நாள் குறிக்கப்படாதவை

- டாப்ளர் விளைவு என்பதை ஆஸ்திரிய இயற்பியலாளர் கிறிஸ்டியன் டாப்ளர் முன்மொழிந்தார்.
- ஆஸ்திரேலியாவின் பிறிஸ்பேன் நகரில் மக்கள் குடியேற்றம் அனுமதிக்கப்பட்டது.
# 1842

## இறப்புகள்

- சூன் 2 - ப. கந்தப்பிள்ளை (ஆராய்ச்சிக் கந்தர்), புலவர், மருத்துவர் (நாவலரின் தந்தை)
# ப. கந்தப்பிள்ளை

**ப. கந்தப்பிள்ளை** (1766 - சூன் 2, 1842) யாழ்ப்ப்பாணத்தைச் சேர்ந்த புலவரும், அறிஞரும் ஆவார். பல நாடகங்களை இவர் இயற்றியுள்ளார். மருத்துவராகவும் இவர் அறியப்பட்டவர். இவர் ஆறுமுக நாவலரின் தந்தை.
# ப. கந்தப்பிள்ளை

## வாழ்க்கைக் குறிப்பு

கந்தப்பிள்ளை 1766 ஆம் ஆண்டில் பரமானந்தர் என்பவருக்குப் பிறந்தவர். தமிழோடு, டச்சு, போர்த்துக்கீசம், மற்றும் ஆங்கிலம் ஆகிய மொழிகளை அறிந்தவர். 18 ஆண்டுகளாக இவர் ஆராச்சி என்ற அரசுப்பணியாளராகத் தொழில் புரிந்து வந்ததனால் இவரை **ஆராச்சிக் கந்தர்** எனவும் அழைப்பர். வேலைப்பணியோடு மருத்துவமும் இவருக்குத் தெரிந்திருந்தது. இவரது தந்தை பரமானந்தர், பாட்டனார் இலங்கைக்காவல முதலியார் அனைவரும் தமிழ் அறிஞர்கள். கந்தப்பிள்ளைக்கு ஆறுமுக நாவலருடன் சேர்த்து ஐந்து ஆண் பிள்ளைகளும் மூன்று பெண்களும் இருந்தனர். நாவலரைத் தவிர மற்ற நால்வரும் அரசப் பணியாற்றியவர்கள். மூத்தவர் தம்பு என்பவர் தந்தை வழியே ஆராச்சி என்ற அரசுப் பணியாளராக இருந்தார்.
# ப. கந்தப்பிள்ளை

## நாடகங்கள் இயற்றல்

பணியில் இருந்து இளைப்பாறிய பின்னர் கந்தப்பிள்ளை தமது இறுதிக் காலத்தை நாடகங்கள் இயற்றுவதில் போக்கினார். சந்திரகாச நாடகம், இராமவிலாசம், நல்லை நகர்க் குறவஞ்சி, கண்டி நாடகம், எரோது நாடகம், சமநீக்கிலார் நாடகம், இரத்தினவல்லி விலாசம் முதலான இருபத்து ஒரு நாடகங்களை இவர் இயற்றியுள்ளார்.  
- மார்ட்டின், ஜோன். எச்.; Notes on Jaffna, Chronological, Historical, Biographical; தெல்லிப்பழை, இலங்கை, 1923. (மறுபதிப்பு: ஏசியன் எஜுகேஷனல் சர்வீசஸ், புது டில்லி, 2003)
# சென்னை 600028

**சென்னை 600028** 2007 இல் வெளியான ஒரு தமிழ்த் திரைப்படம். எஸ். பி. பி. சரண், ஜே.கே. சரவணா ஆகியோரால் தயாரிக்கப்பட்டு வெங்கட் பிரபுவால் இயக்கப்பட்டது. சிவா, ஜெய், நிதின் சத்யா, அரவிந்த் ஆகாஷ், பிரேம்ஜி அமரன், அஜய் ராஜ், விஜய் வசந்த், பிரசன்னா, ரஞ்சித், கார்த்திக், அருண், விஜயலக்ஸ்மி அஹாதியன், கிறிஸ்டியன் செடெக், இளவரசு, சம்பத் குமார் ஆகியோர் நடித்துள்ளனர். யுவன் சங்கர் ராஜா, பிரேம்ஜி அமரன் ஆகியோர் திரைப்படத்திற்கு இசையமைத்துள்ளனர்.
# சென்னை 600028

## விமர்சனம்

ஆனந்த விகடன் வார இதழில் எழுதிய விமர்சனத்தில் "நகரத்தின் நடுத்தரக் குடும்பத்து இளைஞர்களின் உலகைச் சொல்ல, கிரிக்கெட்டை இப்படியும் பயன்படுத்தலாம் என்று காட்டிய விதத்தில், இயக்குநர் வெங்கட்பிரபுதான் மேன் ஆஃப் தி மேட்ச்!... சில பாடல்களை நீக்கி, சில காட்சிகளைச் சேர்த்திருந்தால் ‘சென்னை-28’ உலகக் கோப்பை வாங்கிய பரவசத் தைக் கொடுத்திருக்கும். இப்போது தொட்டிருப்பது செமி ஃபைனல்ஸ்!" என்று எழுதி மதிப்பெண்களை வழங்கினர்.
# சென்னை 600028

## பின்தொடர்ச்சி

2016இல் இப்படத்தின் இரண்டாம் பகுதியாக சென்னை 600028 II படம் வெளிவந்தது.
# எஸ்ரா (நூல்)

**எஸ்ரா** (Ezra) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
# எஸ்ரா (நூல்)

## நூலின் பெயர்

**எஸ்ரா** என்னும் இந்நூல் "1 & 2 குறிப்பேடு" என்னும் நூல்களின் தொடர்ச்சியாகும். இந்நூலைத் தொகுத்தவர் திருச்சட்ட வல்லுநரும் குருவுமாக கி.மு. 5ஆம் நூற்றாண்டில் செயல்பட்ட *எஸ்ரா* என்பவர் எனக் கருதப்படுவதால் இப்பெயர் எழுந்தது (எபிரேயம்: עֶזְרָא, கிரேக்கம்: Ἔσδρας; இலத்தீன்: Esdras).
# எஸ்ரா (நூல்)

## எஸ்ரா நூலின் பின்னணி

கிமு 538இல் பாரசீகத்தின் அகாமனிசியப் பேரரசர் சைரசு பாபிலோனியாவைக் கைப்பற்றினார். அதே ஆண்டில் அவர் இசுரயேல் மக்களுக்கு விடுதலை அளித்து யூதாவுக்குத் திரும்பிச் செல்ல அனுமதித்தார். செருபாபேலின் தலைமையில் இசுரயேல் மக்களுள் ஒரு பகுதியினர் முதலில் திரும்பி வந்தனர். திரும்பிவந்த இசுரயேலர் எருசலேமில் அழிந்திருந்த கோவிலைத் திரும்பவும், 515இல் கட்டியெழுப்பிப் புனிதப்படுத்தினர். மீண்டும் அங்கு வழிபாடு நடத்தினர்.  
சில ஆண்டுகளுக்குப் பின் எஸ்ராவின் தலைமையில் இசுரயேல் மக்களுள் மற்றொரு பகுதியினர் திரும்பி வந்தனர்.  
எஸ்ரா ஒரு குரு; திருச்சட்ட வல்லுநர். உடன்படிக்கையின் மக்களாகவும், இறைவனின் புனித மக்களாகவும் தேர்ந்துகொள்ளப்பட்ட இசுரயேல் மக்களின் சிறப்பு நிலையைக் காக்குமாறு அவர்களின் மறைவாழ்விலும், சமூக வாழ்விலும் எஸ்ரா மறுமலர்ச்சி ஏற்படுத்தினார்.  
மேலும் எஸ்ரா "இறையாட்சி" இசுரயேல் மக்களிடையே நிலவுமாறு அரசியல், மறை ஆகியவற்றின் பொறுப்பைக் குருக்களிடமே ஒப்படைத்து, அவற்றிற்கான சட்டதிட்டங்களை வகுத்துத் தந்தார்.  
இந்நூலின் பெரும் பகுதி எபிரேயத்திலும், சிறு பகுதி (4:8-6:18, மற்றும் 7:12-16) அரமேயத்திலும் எழுதப்பட்டுள்ளன.
# எஸ்ரா (நூல்)

## எஸ்ரா நூலின் உட்கிடக்கை

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. இசுரயேலர் சிறையிருப்பினின்று திரும்பி வருதலின் முதல் பகுதி | 1:1 - 2:70 | 713 - 716 |  |
| 2. கோவில் மீண்டும் கட்டியெழுப்பப்பட்டு அர்ப்பணிக்கப்படல் | 3:1 - 6:22 | 716 - 722 |  |
| 3. சிறையிருப்பினின்று எஸ்ராவின் தலைமையில் திரும்பி வருதலின் இரண்டாம் பகுதி | 7:1 - 10:44 | 722 - 728 | } |
# மாறோக்கத்துக் காமக்கணி நப்பாலத்தனார்

இந்த நப்பாலத்தனார் சங்ககாலப் புலவர்களில் ஒருவர். இவரது ஊர் மாறோக்கம். இவர் ஒரு கணியர் (சோதிடர்). இவரது கணிப்பு காதலர் இருவரிடையே இருக்கும் காமத்தை மையமாகக் கொண்டு அளவிடுவது. சங்கத்தொகை நூல்களில் இவரது பாடலாக ஒன்றே ஒன்று உள்ளது. அது அகநானூறு 377ஆம் பாடலாக இருக்கிறது. பாலைத் திணை மேலது.
# மாறோக்கத்துக் காமக்கணி நப்பாலத்தனார்

## இவரது பாடல் தரும் செய்தி

- வல்லு விளையாட்டு
ஊர் மன்றத்தில் தலை நரைத்துப்போன அகவை முதிர்ந்த கிழவர்கள் வல்லு விளையாடிக் காலம் கழிப்பர். பாலைநில மறவர் ஆனிரைகளை கவர்வதால் அந்த மன்றம் பாழாகி வெறிச்சோடிக் கிடக்கும். அவர்கள் விளையாடிய வல்லுப் பலகைகள் கறையான் புற்று ஏறிக்கிடக்கும்.
- இரந்தோர்க்கு உதவவே பொருள் ஈட்டுவர்
நசை தர வந்தோர் இரந்த பொருள்களை மழைபோல் கைம்மாறு கருதாமல் வழங்கவே ஆடவர் பொருள் தேடிவர இல்லாளைப் பிரிந்து செல்வர்.
- பாலைநில மறவர் உணவு
கறையான் புல்லரிசியைத் தன் புற்றில் சேர்த்து வைத்திருக்கும். புற்றைக் கிண்டி அந்த விதைக்காத அரிசியை எடுத்து உணவு சமத்துக்கொள்வர்.  
இப்படிப்பட்ட வறண்ட நிலத்தில் இளைப்பாறும்போது தன்னை அவர் நினைக்கமாட்டாரா என்று தலைவி ஏங்குவதாக இந்தப் பாடல் அமைந்துள்ளது.
# படிமம்:Phantom Detective 5-36.jpg

Copyrighted in 1936 by Popular Library, Inc. Copyright renewed in 1964. See Copyright renewals for 1964 and Scan of records for 1964
# படிமம்:Phantom Detective 5-36.jpg

## Fair use rationale for காகிதக்கூழ் புனைவு

- This is an important image for illustrating the subject of the article.
- There is no free equivalent.
- It is used here for educational purposes.
- Its use here infringes on no commercial opportunities
- This is a low-resolution image, not suitable for reproducing the original
# காகிதக்கூழ் புனைவு

**காகிதக்கூழ் புனைவு** (*pulp fiction*) என்பது ஒரு இலக்கியப் பாணி. 1896ல் தொடங்கி 1950கள் வரை வெளியான காகிதக்கூழ் இதழ்களில் வெளியான புனைவுக் கதைகள் இவ்வாறு அழைக்கப்படுகின்றன. இந்த இதழ்கள் பொதுவாக 128 பக்கங்களுடன் 10 அங்குலம் நீளம், 7 அங்குலம் அகலம் உடையனவாக இருந்தன. மலிவான ஒழுங்கற்ற முனைகளையுடைய காகிதக் கூழ் பக்கங்களில் அச்சடிக்கப்பட்டிருந்தன. எனவே இவை “காகிதக்கூழ்” இதழ்கள் என்று அழைக்கப்பட்டன. 19ம் நூற்றாண்டில் பிரபலமாக இருந்த டைம் புதினங்கள், பென்னி டிரட்ஃபுல் புதினங்கள் போன்ற மலிவு விலைப் புனைவு நூல்களின் 20ம் நூற்றாண்டு இலக்கிய வாரிசாக இவை அமைந்தன. இலக்கிய உலகில் மதிக்கப்பட்ட பல எழுத்தாளர்களின் கதைகள் இந்த இதழ்களில் வெளியானாலும், பெரும்பாலும் இவற்றில் இச்சையைத் தூண்டும் புனைவுகளே இடம் பெற்றிருந்தன. இவற்றி அட்டைப்படங்கள் பரபரப்பைத் தூண்டும் விதத்தில் வரையப்பட்டிருந்தன. 20ம் நூற்றாண்டில் பிரபலமடைந்த அதி நாயக படக்கதைகள் காகிதக்கூழ் புனைவுகளின் வழித்தோன்றல்களாகக் கருதப்படுகின்றன. தமிழ் நாட்டில் 20ம் நூற்றாண்டின் பிற்பகுதியில் பரவலாகப் படிக்கப்பட்ட ”பாக்கெட் நாவல்”கள் (ராஜேஷ் குமார், பட்டுக்கோட்டை பிரபாகர் போன்ற எழுத்தாளர்களின் படைப்புகள்) தமிழில் காகிதக்கூழ் புனைவுகளாகக் கருதப்படுகின்றன.
# மாவளத்தான்

**மாவளத்தான்** சோழ அரசன் நலங்கிள்ளியின் தம்பி. அண்ணனுக்கு உதவியாக இவன் ஆவூர் கோட்டையை முற்றுகையிட்டான். கோட்டைக்குள் இருந்தவன் நெடுங்கிள்ளி என்னும் சோழ அரசன். மாவளத்தன் என்னும் புலவர் இவன் என்று கருதுவாரும் உண்டு.
# மாவளத்தான்

### மாவளத்தானைப் பாடிய புலவர்கள்

#### கோவூர் கிழார்

நெடுங்கிள்ளி ஆவூர்க் கோட்டையில் அடைந்திருந்தான். மாவளத்தான் கோட்டையை முற்றிகை யிட்டிருந்தான். கோட்டைக்குள் இருந்த மக்கள் உணவுக்குத் தவித்தனர். புலவர் கோவூர் கிழார் நெடுங்கிள்ளியிடம் மக்கள் படும் அவதியை விளக்கினார். நெடுங்கிள்ளி அறவோனாக இருந்தால் கோட்டைக் கதவைத் திறந்து மாவளத்தானுக்கு விட்டுக்கொடுத்துவிடு வெளியேற வேண்டும். அல்லது மறவோனாக இருந்தால் மாவளத்தானோடு போரிட்டு வெல்ல வேண்டும். இரண்டுமில்லாமல் அடைந்துகிடத்தல் அறமும் அன்று. மறமும் அன்று என எடுத்துரைத்தார். (நெடுங்கிள்ளி அறவோனாக நடந்துகொண்டான்.
# மாவளத்தான்

### மாவளத்தானைப் பாடிய புலவர்கள்

#### தாம்பபல் கண்ணனார்

பார்ப்பன புலவர் தாமப்பல் கண்ணனாரும் மாவளத்தானும் வட்டு விளையாடினர். புலவர் வட்டாட்டத்தில் நகர்த்தும் காய்களைக் கையில் மறைத்து மாவளத்தானை ஏமாற்றினார். அதனைப் பார்த்துவிட்ட மாவளத்தான் தான் உருட்டி விளையாடிக்கொண்டிருந்த காயால் புலவரை அடித்தான்.  
அடிபட்ட புலவர் வக்கணையாகப் பேசினார். சோழர் குடியின் பெருமையைப் பேசினார். சோழர் குடிப் பிறந்த இவனது முன்னோர் பார்ப்பார் நோவன செய்யார். நீ பார்ப்பானாகிய என்னை நோவச் செய்துள்ளாய் என்றார். அது கேட்ட மாவளத்தான் தன் குடியின் பெருமையையும், தான் செய்தது இழிசெயலாகவும் கருதி நாணி நின்றான்.  
புலவர் 'பிழை செய்தது நான். நீ பிழை செய்தது போல நாணினாய். தமக்குப் பிழை செய்தோரைப் பொறுத்துக்கொள்ளுதல் உன் குடியில் பிறந்தவர்களுக்கு எளிது போலும்' என்று சொல்லி மாவளத்தானைப் பாராட்டினார்.
# மாவளத்தான்

### மாவளத்தானைப் பாடிய புலவர்கள்

#### மாவளத்தான் பொலிவு

- தேர்வண் கிள்ளியின் தம்பி
- வார்கொல் கொடுமரம் மறவர் பெருமான். வார்கோல் என்பது அம்ப. கொடுமரம் என்பது வில். அம்புவில் வீரப் பெருமகன்.
- கடுமான் கைவண் தோன்றல். விரைந்து பாயும் குதிரையைச் செலுத்துவதில் கைவளம் மிக்கவன்.
# சுதுமலை புவனேசுவரி அம்மன் கோயில்

**சுதுமலை புவனேசுவரி அம்மன் கோயில்** இலங்கையின் வட மாகாணத்தில் யாழ்ப்பாணத்தில் உள்ள சுதுமலை என்ற ஊரில் உள்ள ஒரு புராதன அம்பாள் ஆலயம் ஆகும்.  
இன்றைக்கு பல நூற்றாண்டுகளுக்கு முன்னர் தோற்றம் பெற்ற இவ்வாலயம் யாழ்ப்பாணத்தின் வரலாற்றுச் சிறப்பு மிக்க ஐதீக கதைகளுடன் கூடியது. இவ்வாலயத்துக்கு அருகாமையில் சிவன், முருகன், பைரவர் ஆலயங்கள் உள்ளன.  
ஆலயத்தின் பின்புறத்தில் தலவிருட்சங்களாக நொச்சி, ஆல், அரசு, கடம்ப மரங்கள் போன்றவற்றின் கீழ் தங்கு சங்களை (கண்ணகி அம்மன்) அம்பாளும் அமைந்துள்ளார். இவ்வாலயத்தினை வழிவழியாக வந்த தர்மகத்தா சபையினர் நெறிப்படுத்தி வருகின்றார்கள்.  
இங்கு சிறப்பு உற்சவங்கள், மகோற்சவங்கள், ஆடிப் பூரம், நவராத்திரி, கந்தசட்டி, திருவெம்பாவை என்பன நடைபெற்று வருகின்றன. இதைவிட தொன்று தொட்டு சித்திரை மாதம் முதலாம் வாரம் வருகின்ற வெள்ளிக்கிழமையில் ஆரம்பமாகி கந்த புராண படலமும் மார்கழி மாதத்தில் திருவாசக முற்றோதலும் நடைபெற்று வருகின்றன. 1999 ஆம் ஆண்டு நடைபெற்ற குடமுழுக்கு விழாவைத் தொடர்ந்து வந்த காலங்களில் ஆலயத்தில் விநாயகர் தேர், சப்பறம், தீர்த்தக்கேணி, கல்யாண மண்டபம், அன்னதான மண்டபம் போன்ற திருப்பணிகள் நிறைவு பெற்று காணப்படுகின்றது.  
சுதுமலை அம்மனின் வரலாற்றைக் கூறும் ஆவணமாக த. காசிநாதன் எழுதிய சுதுமலை சிறீ புவனேஸ்வரி அம்பாள் ”கோயில் வரலாறு” என்னும் நூலும், பண்டிதர் மு. கந்தையா எழுதிய ”சிறீ புவனேஸ்வரி அம்மை பிள்ளைத்தமிழ்” என்னும் நூலும், வித்துவான் சைவப்புலவர் வ. செல்லையா எழுதிய “புவனேஸ்வரி அம்மை போற்றித்திருவகவல்” எனும் நூலும் ஆலயத்தின் சான்றுகளாக அமைந்துள்ளன.
# தாமப்பல்கண்ணனார்

**தாமப்பல் கண்ணனார்** சங்ககாலப் புலவர்களில் ஒருவர். இவரது பாடலாகச் சங்கநூல் தொகுப்பில் ஒரே ஒரு பாடல் உள்ளது. அது புறநானூறு 43 எண்ணுள்ள பாடலாக அமைந்துள்ளது. அப்பாடலில் இவர் தன்னை ஒரு பார்ப்பனன் என்று கூறிக்கொள்கிறார்.
# தாமப்பல்கண்ணனார்

### வட்டு விளையாட்டு

இப் புலவர் சோழ அரசன் நலங்கிள்ளியின் தம்பி மாவளத்தான் என்பவனோடு வட்டு ஆடினார்.  
புலவர் வட்டாட்டத்தில் நகர்த்தும் காய்களைக் கையில் மறைத்து மாவளத்தானை ஏமாற்றினார். அதனைப் பார்த்துவிட்ட மாவளத்தான் தான் உருட்டி விளையாடிக்கொண்டிருந்த காயால் புலவரை அடித்தான்.  
அடிபட்ட புலவர் வக்கணையாகப் பேசினார். சோழர் குடியின் பெருமையைப் பேசினார். சோழர் குடிப் பிறந்த இவனது முன்னோர் பார்ப்பார் நோவன செய்யார். நீ பார்ப்பானாகிய என்னை நோவச் செய்துள்ளாய் என்றார். அது கேட்ட மாவளத்தான் தன் குடியின் பெருமையை எண்ணித், தான் செய்தது இழிசெயல் எனக் கருதி நாணி நின்றான்.  
புலவர் 'பிழை செய்தது நான். நீ பிழை செய்தது போல நாணினாய். தமக்குப் பிழை செய்தோரைப் பொறுத்துக்கொள்ளுதல் உன் குடியில் பிறந்தவர்களுக்கு எளிது போலும்' என்று சொல்லி மாவளத்தானைப் பாராட்டினார்.
# தாமப்பல்கண்ணனார்

### சோழன் சிபி வரலாறு

பறந்த பருந்தின் பற்று நகம் பட்டுத் தப்பிய புறா சோழன் சிபியின் மடியில் விழுந்தது. புறாவையும் காப்பாறவேண்டும், பருந்துக்கும் இரை தரவேண்டும் எனக் கருதிய மன்னன் புறாவின் எடைக்குச் சமமாகத் தன்னையே நிறுத்துக் கழுகுக்குக் கொடுத்தான். சோழனின் முன்னோர் இத்தகைய அருள் உள்ளம் கொண்டவர் என்று புலவர் கூறினார்.
# தாமப்பல்கண்ணனார்

### அவிர்சடை முனிவர்

:அவிர் சடை முனிவர் என்னும் தொடர் ஞாயிற்றையும், தவ முனிவர்களையும் குறிக்கும் வகையில் விளக்கம் தரப்பட்டுள்ளது. உலகில் வாழ்பவர்களின் துன்பம் நீங்க முனிவர்கள் தவம் மேற்கொண்டனர். காற்றையே உணவாக உண்டு அவர்கள் வெயிலில் உலவுவர். (ஞாயிறு உலகின் நலனுக்காக காற்று உணவு தந்து, வெயிலாகச் சுழல்கிறது). சிபியின் செயல் கண்டு முனிவர்களும் | ஞாயிறும் வியந்தனவாம்.
# தாமப்பல்கண்ணனார்

### நலங்கிள்ளி நலன்கள்

:மாவளத்தானின் அண்ணன் நலங்கிள்ளி பகைவர் பலரை வென்றவன். பரிசில்களைத் தேரில் ஏற்றித் தந்தவன்.
# சிபிச் சக்கரவர்த்தி

சோழன் **சிபிச் சக்கரவர்த்தி** என்று பெயரிட்டு பொதுவாக வழங்கப்படும் சோழன் பெரு வேந்தன் வரலாற்றைப் பண்டைய நூல்கள் பறைசாற்றுகின்றன. மன்னர் யயாதியின் மகன்களில் ஒருவர் " அனு" . அவருக்கு மூன்று மகன்கள் சபாநரன், சசு, பரோக்ஷன் ஆவர். அதில் , சபாநரன் மகன் காலநரன் அவனின் மகன் ஸ்ருஞ்ஜயன், அவனின் மகன் ஜனமேஜய. அவனின் மகன் மகாசீலன். அவனின் மகன் மஹாமனஸ். அவனுக்கு இரண்டு மகன்கள் ஒன்று உசீநரன் மற்றொன்று திதிசு. உசீநரனின் மகனே " சிபி" ஆவார். அதுபோல் திதிசு மகன் ருசத்ரதன் அவன் மகன் ஹேமன். அவன் மகன் சுதபஸ்.அவன் மகன் பலி. பலிலின் மகன்களே அங்கன், வங்கன், கலிங்கன் மற்றும் ஆந்திரன். இவர்கள் பெயரிலேயே தேசங்கள் உருவாகின.
# சிபிச் சக்கரவர்த்தி

## சிபி சோழச் சக்கரவர்த்தி வரலாறு

### புறநானூறு

- புறா ஒன்று குறுநடை போட்டு நடந்துகொண்டிருந்தது. ஆண்பருந்து ஒன்று அதனை இரையாக்கிக்கொள்ளத் தன் கூரிய நகங்களால் பற்ற வந்தது. புறா தப்பிப் போய் சிபி அரசனின் வீட்டுக்குள் புகுந்துகொண்டது. (சிபி புறாவை எடுத்துக்கொண்டு வந்து வெளியில் பறக்கவிடப் பார்த்தான். புறாவுக்காகப் பருந்து வட்டமிடுவதையும் பார்த்தான். புறாவையும் காப்பாற்ற வேண்டும், பருந்துக்கும் இரை வேண்டும். எண்ணிப் பார்த்தான்.) புறாவின் எடைக்கு எடை தன் உடலிலிருந்து பருந்துக்கு உணவு தரத் தீர்மானித்தான். சீர் செய்யும் தராசின் ஒரு தட்டில் புறாவையும் மறு தட்டில் தன்னையும் நிறுத்துக் காட்டித் தன்னைப் பருந்துக்கு அளித்தான்.
- சோழன் குளமுற்றத்துத் துஞ்சிய கிள்ளிவளவன் கொடைத்திறம் மிக்கவன். என்றாலும் இவனது முன்னோன் புறாவைக் காப்பாற்ற வழங்கிய கொடையை எண்ணுகையில் அது பரம்பரைக் குணம் என்றே கொள்ளத்தக்கது என்று புலவர் மாறோக்கத்து நப்பசலையார் குறிப்பிட்டுள்ளார். அவர் **யானைத் தந்தத்தின் இருபுறமும் தொங்கும்படி உருவாக்கப் பட்டிருந்த அக்காலத் தராசு** பற்றிய குறிப்பினையும் தந்துள்ளார்.
- இந்தப் புலவர் நப்பசலையார் தமது மற்றொரு பாடலிலும் அந்த அரசனைக் குறிப்பிடும்போது இவன் புறவின் இன்னலைப் போக்கிய செய்தியைக் குறிப்பிடுள்ளார்.
- கோவூர் கிழார் என்னும் புலவரும் குளமுற்றத்துத் துஞ்சிய கிள்ளிவளவனைக் குறிப்பிடும்போது புறாவின் துன்பம் போக்கியவனின் வழிவந்தவன் எனக் குறிப்பிடுகிறார்.
- இவன் புகழ் குறிக்கும் தமிழ் நூல்கள் புறநானுறு, சிலப்பதிகாரம், கலிங்கத்துப்பரணி, மூவருலா, பெரியபுராணம் சிபி சக்கரவர்த்தி என்று பெயரிட்டு நாம் வழங்கும் சோழப் பெரு வேந்தன் வரலாறு பாடிய தாமப்பல் கண்ணனார் புறநானுறு 43ஆம் பாடலில் உள்ளது
# சிபிச் சக்கரவர்த்தி

## சிபி சோழச் சக்கரவர்த்தி வரலாறு

### சிலப்பதிகாரம்

:தன் கணவன் கோவலனைக் கொன்ற பாண்டியனிடம் வழக்குரைக்கச் சென்ற கண்ணகி, தன்னைப் பற்றியும், தன் சோழன் அருளாட்சி பற்றியும் எடுத்துரைக்கும்போது சிபி மன்னன் வரலாற்றை எடுத்துரைக்கிறாள்.
:கங்கை ஆற்றின் தென்கரையில் ஆரிய அரசர்கள் அமைத்துத் தந்த வெள்ளிடைப்பாடி படைவீட்டில் இருந்துகொண்டு மாடலனைத் தனியே அழைத்து வினவியபோது, சோழநாட்டின் ஆட்சியைப் பற்றிக் கூறுகையில், புறாவின் துன்பமும், பருந்தின் துன்பமும் விலகுமாறு தன் உடம்பை அரிந்து புறாவின் எடை அளவு பருந்துக்கு இரையாகத் தந்த அறநெறி (சிபி மன்னன்) வழிவந்த ஆட்சி அது என்று கூறுகிறான்.
# சிபிச் சக்கரவர்த்தி

## சிபி சோழச் சக்கரவர்த்தி வரலாறு

### பெருந்தொகை மற்றும் விம்பிசார கதை

:பெருந்தொகை நூலில் இடம் பெற்றுள்ள பாடல் ஒன்று 'புத்தன் வழங்கிய கொடையைப் போல, சிபி தன்னிடம் இரந்த இந்திரனுக்குத் தன் எலும்பு ஒன்றை வழங்கியதோடு மட்டுமன்றி, புறாவுக்காகத் தன் உடல் முழுவதையும் கொடுத்தான்' என்று குறிப்பிடுகிறது.
# சிபிச் சக்கரவர்த்தி

## சிபி சோழச் சக்கரவர்த்தி வரலாறு

### கம்பராமாயணம்

இராமனின் சூரிய குலப் பெருமையைச் சனகனுக்குக் கூறும் விசுவாமித்திரர் சிபிச் சக்கரவர்த்தி சூரிய குலத்தில் தோன்றியவன் என்று குறிப்பிடுகிறார்.
# சிபிச் சக்கரவர்த்தி

## புனைவு

- இவர் இரகு வம்சத்தை சேர்ந்தவர் என்பவை தவறான கருத்துக்கள் என்று சில குறிப்பேடுகளுடன் ஒப்பிட்டு தமிழ் அறிஞர்கள், அக்கருத்துகளுக்கு மறுப்புத் தெரிவிக்கின்றனர்.
- மேலும் தொடையை அறுத்து வைத்தது மட்டும் உண்மையாக இருக்கலாம் எனவும் கருதுகின்றனர்.
# சிபிச் சக்கரவர்த்தி

## கொடைமடம்

:பாரி முல்லைக்குத் தேர் தந்தது போலவும், பேகன் மயிலுக்குப் போர்வை தந்தது போலவும், குமணன் தன் தலையை எடுத்துக்கொள்ளும்படி பெருஞ்சித்திரனாருக்கு வாள் தந்தது போலவும் சிபி புறாவிற்காக தன்னைத் தந்ததும் கொடைமடம்.
# நெகேமியா (நூல்)

**நெகேமியா** (Nehemiah) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
# நெகேமியா (நூல்)

## நூலின் பெயர்

**எஸ்ரா** என்னும் இந்நூல் "எஸ்ரா" நூலைப் போன்று "குறிப்பேட்டின்" தொடர்ச்சியாகும். எபிரேய மொழியில் *நெகேமியா* (נְחֶמְיָה) என்றால் "இறைவனே எனக்கு ஆறுதல்" என்பது பொருள்.
# நெகேமியா (நூல்)

## நெகேமியா நூலின் பின்னணியும் பொருளும்

நெகேமியா என்பவர், பாரசீகத் தலைநகரான சூசாவில் மன்னர் அர்த்தக்சசுத்தாவுக்குப் பானப் பணிவிடைக்காரராக இருந்தார். சொந்த நாடு திரும்பிய இசுரயேல் மக்களின் இழிநிலையைக் கண்டு வருத்தமுற்றார். பாரசீக மன்னரால் யூதா நாட்டின் ஆளுநராக நியமனம் பெற்றார். பாழடைந்து கிடந்த எருசலேம் நகரின் மதிலைப் பல எதிர்ப்புகளுக்கிடையே மனம் தளராது கட்டியெழுப்பினார். சமய, சமூக சீர்திருத்தங்களை இசுரயேல் மக்களிடையே செய்தார்.  
நெகேமியா காலத்தில் சட்டவல்லுநரான எஸ்ரா திருச்சட்டத்தை மக்கள் முன் வாசிக்க, மக்கள் தங்கள் பாவங்களை அறிக்கையிட்டு, உடன்படிக்கையின்படி வாழ உறுதி பூண்டனர். இறைவனின் உதவியின்றித் தம்மால் ஒன்றும் செய்ய இயலாது என்பதை நெகேமியா உணர்ந்திருந்தார். எனவே, அவர் பலமுறை இறைவனிடம் மன்றாடினார்.
கி.மு. 538இல் பாரசீக மன்னர் சைரசு பாபிலோனியாவைக் கைப்பற்றினார். அதே ஆண்டில் அவர் இசுரயேல் மக்களுக்கு விடுதலை அளித்து யூதாவுக்குத் திரும்பிச் செல்ல அனுமதித்தார். செருபாபேலின் தலைமையில் இசுரயேல் மக்களுள் ஒரு பகுதியினர் முதலில் திரும்பி வந்தனர். திரும்பிவந்த இசுரயேலர் எருசலேமில் அழிந்திருந்த கோவிலைத் திரும்பவும், 515இல் கட்டியெழுப்பிப் புனிதப்படுத்தினர். மீண்டும் அங்கு வழிபாடு நடத்தினர்.  
சில ஆண்டுகளுக்குப் பின் எஸ்ராவின் தலைமையில் இசுரயேல் மக்களுள் மற்றொரு பகுதியினர் திரும்பி வந்தனர்.  
எஸ்ரா ஒரு குரு; திருச்சட்ட வல்லுநர். உடன்படிக்கையின் மக்களாகவும், இறைவனின் புனித மக்களாகவும் தேர்ந்துகொள்ளப்பட்ட இசுரயேல் மக்களின் சிறப்பு நிலையைக் காக்குமாறு அவர்களின் மறைவாழ்விலும், சமூக வாழ்விலும் எஸ்ரா மறுமலர்ச்சி ஏற்படுத்தினார்.  
மேலும் எஸ்ரா "இறையாட்சி" இசுரயேல் மக்களிடையே நிலவுமாறு அரசியல், மறை ஆகியவற்றின் பொறுப்பைக் குருக்களிடமே ஒப்படைத்து, அவற்றிற்கான சட்டதிட்டங்களை வகுத்துத் தந்தார்.  
இந்நூலின் பெரும் பகுதி எபிரேயத்திலும், சிறு பகுதி (4:8-6:18, மற்றும் 7:12-16) அரமேயத்திலும் எழுதப்பட்டுள்ளன.
# நெகேமியா (நூல்)

## நெகேமியா நூலின் உட்கிடக்கை

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. நெகேமியா எருசலேமுக்கு வருதல் | 1:1 - 2:20 | 730 - 732 |  |
| 2. எருசலேம் நகரின் மதில்கள் திரும்பக் கட்டப்படுதல் | 3:1 - 7:73 | 732 - 740 |  |
| 3. திருச்சட்டம் வாசிக்கப்பட்டு உடன்படிக்கை புதுப்பிக்கப்படுதல் | 8:1 - 10:39 | 740 - 746 |  |
| 4. நெகேமியாவின் பிற செயல்பாடுகள் | 11:1 - 13:31 | 746 - 752 | } |
# எஸ்தர்

**எஸ்தர்** (*Esther*, ; ), இயற்பெயர் **அதசா** (*Hadassah*), என்பவர் விவிலிய நூல்களில் ஒன்றாகிய எஸ்தர் நூலில் காவியத்தலைவி ஆவார். விவிலியத்தின்படி, இவர் ஒரு யூதப் பெண்ணும் பாராசீக பேரரசர் அகஸ்வேரின் பட்டத்து அரசியும் ஆவார். பேரரசர் அகஸ்வேர் அகாமனிசியப் பேரரசின் பேரரசன் சைரசு என மரபுப்படி அடையாளம் காணப்பட்டுள்ளார். எஸ்தரின் கதை பூரிம் என்ற யூதப் பெருவிழாவின் அடைப்படையாக அமைந்துள்ளது.
# எஸ்தர்

## எஸ்தர் நூலின் பெயரும் கருப்பொருளும்

இந்நூலில் வருகின்ற கதைத் தலைவியின் பெயர் *எஸ்தர்.* எழில்மிகு தோற்றமும் வடிவழகும் கொண்ட இளம் யூதப் பெண் (எஸ் 2:7). அவரை மையமாகக் கொண்டு அமைந்துள்ள இந்நூலில் இடம்பெற்றுள்ள நிகழ்ச்சிகள் பாரசீகப் பேரரசர் அகஸ்வேரின் குளிர்கால அரண்மனையில் நடைபெற்றவை.  
யூதப் பெண்ணாகிய எஸ்தர் தம் மக்கள்பால் பேரன்பு கொண்டிருந்தார். அம்மக்களை அழிக்க எதிரிகள் திட்டமிட்டபோது எஸ்தர் மிகுந்த துணிவுடன் செயல்பட்டதை இந்நூல் விளக்குகிறது.  
*பூரிம்* என்ற யூதப் பெருவிழாவின் பொருளும் அதன் பின்னணியும் இந்நூலில் எடுத்துக் கூறப்படுகின்றன.
# மௌனம் பேசியதே

***மௌனம் பேசியதே*** (*Mounam Pesiyadhe*) 2002 ஆம் வந்த தமிழ்த் திரைப்படம். இத்திரைப்படத்தில் சூர்யா,த்ரிஷா மற்றும் பலர் நடித்துள்ளனர்.
# மௌனம் பேசியதே

## வகை

காதல் திரைப்படம் 2002 ஆம் ஆண்டு டிசம்பர் 13 ஆம் தேதி வெளியான இந்தத் திரைப்படம் வசூல்ரீதியாக வெற்றிப் படமாக அமைந்தது. இது தெலுங்கில் *ஆடந்தே அதோ வகை* (2003) என மறு உருவாக்கம் செய்யப்பட்டது.
# மௌனம் பேசியதே

## கதை

காதலை வெறுக்கும் ஒரு நண்பன், காதலில் இருக்கும் நண்பன் இருவரின் வாழ்க்கையைச் சுற்றிப் பின்னப்பட்ட கதை. காதலை வெறுத்து ஒதுங்கும் ஒருவன் காதலினால் எவ்வாறு மாறுகிறான், அவனது உணர்வுகளைத் துல்லியமாகக் காட்டும் இத்திரைப்படத்தில் நடிகர் சூர்யாவின் நடிப்பு மிகவும் பேசப்பட்டது.
# மௌனம் பேசியதே

## தயாரிப்பு

இத்திரைப்படம் இயக்குநர் அமீரிடம் விக்ரம் உதவி இயக்குநராகப் பணிபுரிந்த போது ஒரு தொலைக்காட்சித் தொடராக இயக்க எண்ணியிருந்த ஒரு தலைப்பு இப்படத்திற்கு சூட்டப்பட்டது. இது நடிகை திரிஷா முதன் முதலாக ஒரு முன்னணிக் கதாபாத்திரத்தை ஏற்று நடித்த திரைப்படமாகவும் அமைந்தது. இத்திரைப்படத்தின் படப்பிடிப்பு நியூசிலாந்து, இத்தாலி, மொரீசியசு, எகிப்து போன்ற நாடுகளிலும் இதர காட்சிகள் இந்தியாவிலும் எடுக்கப்பட்டன. மேலும், ஒரு மிகப்பெரிய அரங்கம் பெரும் பொருட்செலவில் கலை இயக்குநர் ராஜீவனால் புதுச்சேரியில் ஒரு பாடலுக்காக உருவாக்கப்பட்டது.
# உன்னை நினைத்து

***உன்னை நினைத்து*** (*Unnai Ninaithu*) 2002 ஆம் ஆண்டு வெளிவந்த தமிழ்த் திரைப்படம் ஆகும். இத்திரைப்படத்தில் சூர்யா, சினேகா மற்றும் பலர் நடித்துள்ளனர்.
# உன்னை நினைத்து

## நடிகர்கள்

- சூர்யா - சூர்யா
- சினேகா - இராதா
- லைலா - நிர்மலா
- ரமேஷ் கண்ணா - கோபி
- பாலு ஆனந்த் - ராதாவின் தந்தை
- சத்தியப்பிரியா - இராதாவின் தாய்
- டெல்லி கணேஷ் - விடுதி உரிமையாளர்
# உன்னை நினைத்து

## பாடல்கள்

இத்திரைப்படத்திற்கு சிற்பி இசையமைத்திருந்தார்.
| பாடல் | பாடகர்(கள்) | வரிகள் | நீளம் |  |
| --- | --- | --- | --- | --- |
| "சாக்லெட் சாக்லெட்" | திப்பு | நா. முத்துகுமார் | 4:41 |  |
| "பொம்பலைங்க காதலத்தா" | மாணிக்க விநாயகம், பி. உன்னிகிருஷ்ணன் | பா. விஜய் | 5:38 |  |
| "என்னைத் தாலாட்டும்" | உண்ணி மேனன், சுஜாதா | 4:38 |  |  |
| "யார் இந்த தேவதை" | ஹரிஹரன் | 4:15 |  |  |
| "யார் இந்த தேவதை" II | உண்ணிமேனன் | 4:15 |  |  |
| "சில் சில் சில்லலா" | பி. உன்னிகிருஷ்ணன், சுஜாதா | 4:21 |  |  |
| "கேப்பி நியூ இயர்" | பி. உன்னிகிருஷ்ணன், சுஜாதா | கலைகுமார் | 4:30 |  |
| "என்னைத் தாலாட்டும்" (தனிப்பாடல்) | சுஜாதா | பா. விஜய் | 4:42 | } |
# உன்னை நினைத்து

## விருதுகள்

- 2002 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)
# யோபு (நூல்)

**யோபு** (*Book of Job*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
# யோபு (நூல்)

## நூல் பெயர்

**யோபு** என்னும் விவிலிய நூலின் கதைத் தலைவர் பெயர் *யோபு* ஆகும். எபிரேய மொழியில் இது אִיוֹב ʾ iyov என வரும்.
# யோபு (நூல்)

## யோபு நூலின் கருப்பொருள்

விலியத்திலுள்ள ஞான இலக்கியங்களுள் **யோபு** என்னும் இந்நூல் தலைசிறந்தது. உலக இலக்கியங்கள் வரிசையிலும் இடம்பெறும் நூல் இது.  
ஒரு காலத்தில் கடவுளுக்கு ஏற்ற நீதிமானாக ஒருவர் வாழ்ந்து வந்தார்; அவர் பெயர் யோபு. அவர் செல்வர்; கடவுளுக்கு அஞ்சி நடந்தவர். கடவுளின் அனுமதியுடன் சாத்தான் (= *எதிரி*) யோபைச் சோதித்தான். இதனால் யோபு மக்களை இழந்தார். சொத்து சுகத்தை இழந்தார்; உடல் நலத்தையும் இழந்தார். இருப்பினும் அவர் கடவுளைத் தூற்றினாரில்லை. அவருக்கு ஏற்புடையவராகவே வாழ்ந்து வந்தார். அவர் மனைவியும் நண்பர்களும் அவருடன் வாக்குவாதம் செய்து, இறைவனின் நீதியை விளக்க முயன்றனர்.  
பழைய ஏற்பாட்டுப் பின்னணியின்படி, துன்பத்திற்குக் காரணம் ஒருவர் செய்யும் பாவமே. ஆகவே, யோபு படும் துன்பத்திற்குக் காரணம் அவர் செய்த பாவமே என்பது நண்பர்களின் கூற்று. தாம் அத்தகைய குற்றம் ஏதும் செய்யவில்லை என்பது யோபு கூறும் மறுப்பு.  
துன்பத்திற்கு விடை தேடிய யோபு, இறுதியில் கடவுளின் திட்டத்தைத் துருவி ஆய்ந்து, அனைத்திற்கும் விளக்கம் கண்டிட மனித அறிவால் இயலாது என்னும் முடிவுக்கு வருகிறார்.  
இவ்வாறு, "நீதிமான் ஏன் துன்பப்பட வேண்டும்?" என்ற வினாவிற்கு விடை காணும் போக்கில், நாடகம் போல் அமைந்துள்ளது இந்நூல்.
# யோபு (நூல்)

## யோபு நூல் தொகுக்கப்பட்ட காலம்

யோபு நூல் எக்காலக் கட்டத்தில் தொகுக்கப்பட்டது என்று திட்டவட்டமாகத் தெரியவில்லை. பல அறிஞர்கள் இந்நூல் பாபிலோனிய அடிமை வாழ்வுக்குப் பிற்பட்டது என்பர். எனவே, இந்நூல் கி.மு. 6ஆம் நூற்றாண்டின் தொடக்கத்தில் தொகுக்கப்பட்டிருக்கலாம்.
# நிமாய் கோஷ்

**நிமாய் கோஷ்** (Nimai Ghosh, 1914-1988) ஒரு வங்காள திரைப்பட இயக்குநர். பொதுவுடைமைவாதியான இவர் *சின்ன முல்* என்ற வங்காள மொழி திரைப்படத்தையும் பாதை தெரியுது பார் என்ற தமிழ்த் திரைப்படத்தையும் இயக்கியதற்காக அறியப்படுபவர். 1950களில் பல தமிழ்த் திரைப்படங்களுகளில் ஒளிப்பதிவாளராகப் பணியாற்றினார். 1960ல் வெளியான பாதை தெரியுது பார் வணிகரீதியாக தோல்வியடைந்தது. கோஷ் அதன் பின்னர் தமிழ்ப் படங்களிலும் கன்னட மொழிப் படங்களிலும் 1970கள் வரை ஒளிப்பதிவராகப் பணியாற்றினார்.
# ஊன்பொதி பசுங்குடையார்

**ஊன்பொதி பசுங்குடையார்** சங்ககாலப் புலவர்களில் ஒருவர். 4 சங்கப் பாடல்கள் இவர் பாடியனவாக உள்ளன. நான்கும் புறநானூற்றுப் பாடல்கள். அவற்றின் எண் 10, 203, 370, 378
;இவரால் பாடப்பட்ட அரசர்கள்
:சோழன் நெய்தலங்கானல் இளஞ்சேட் சென்னி (புறநானூறு 10)
:சேரமான் பாமுள்ளூர் எறிந்த நெய்தலங்கானல் இளஞ்சேட் சென்னி (புறநானூறு 203)
:சோழன் செருப்பாழி எறிந்த இளஞ்சேட் சென்னி (புறநானூறு 370, 378)
;இவர் சொன்ன இராமாயணச் செய்தி
:சீதை
- காட்க; நெய்தலங்கானல்
- காண்க; சங்கப் பாடல்களில் இராமாயணம்  
இந்தப் புலவர் இந்தச் சோழனின் அரண்மனை வாயிலில் நின்றுகொண்டு அவன் வஞ்சிப் போரில் வென்றதைப் பாடினார். அவன் தன் அணிகலன்களைப் புலவர்க்கு மிகுதியாக வழங்கினான். புலவர் தாங்கமுடியாத அளவுக்கு வழங்கினான். புலவருடன் வந்து சேர்ந்து பாடிய அவரது சுற்றத்தார் வறுமையில் வாடியவர்கள். அவர்கள் அந்த நகைகளை முன்பின் பார்த்ததில்லை. எந்த அணியை எங்கே அணிந்துகொள்வது என்று தெரியவில்லை. விரலில் அணியவேண்டுவனவற்றைக் காதுகளில் தொங்கவிட்டுக் கொண்டார்களாம். காதில் அணியவேண்டிய அணிகளை விரலில் செருகிக்கொண்டார்களாம். இடுப்பில் அணியும் அணிகளைக் கழுத்தில் தொங்கவிட்டுக்கொண்டார்களாம். கழுத்தில் அணியவேண்டிய அணிகளை இடுப்பில் கட்டிக்கொண்டார்களாம். இது எப்படியிருந்தது என்றால்,  
'கடுந்தெறல் இராமன் உடன் புணர் சீதையை  
வலித்த கை அரக்கன் வௌவிய ஞான்றை  
நிலஞ்சேர் மதர் அணி கண்ட குரங்கின்  
செம்முகப் பெருங்கிளை இழை பொலிந்து ஆங்கு'  
இருந்ததாம்.  
இராமனுடன் காட்டுக்கு வந்திருந்த சீதையை இராவணன் வௌவிச் சென்றான். அவள் இராமனுக்கு வழி தெரியத் தான் அணிந்திருந்த அணிகலன்களை ஒவ்வொன்றாக ஆங்காங்கே நிலத்தில் போட்டுவிட்டுச் சென்றாள். அவள் அணிந்திருந்ததைப் பார்த்த செங்குரங்குகள் (முசு) அவற்றை எடுத்து எதனை எங்கு அணிவது என்று தெரியாமல் தாறுமாறாக அணிந்துகொண்டது போல் இருந்ததாம்.
# விஜய்

விஜய் என்ற பெயரில் உள்ள கட்டுரைகள்:
- விஜய் (நடிகர்), தமிழ் நடிகர்
- விஜய் மல்லையா
- விஜய் பாட்டீல், மகாராட்டிர அரசியல்வாதி
- விஜய் ஆண்டனி
- விஜய் சேதுபதி
- விஜய் சிங்
- விஜய் குமார் சிங்
- விஜய் யேசுதாஸ்
- விஜய் (சிற்றிதழ்)
- விஜய் தொலைக்காட்சி
- விஜய் அசாரே
- விஜய் அமிர்தராஜ்
- விஜய் தஹியா
- விஜய் ஆம்ஸ்ட்ராங்
- விஜய் பகுகுணா
- விஜய் பரத்வாஜ்
- விஜய் பிரகாஷ்
- விஜய் மஞ்ச்ரேக்கர்
- விஜய் மெஹ்ரா
- விஜய் மேர்ச்சன்ட்
- விஜய் யாதவ்
- விஜய் ராகவேந்திரா
- விஜய் ராஜீந்தர்நாத்
- விஜய் வசந்த்
- விஜய் விருதுகள்
- விஜய் (வார இதழ்)
# சங்கப் பாடல்களில் இராமாயணம்

சங்கப் பாடல்கள் இரண்டிலும், பழமொழி நானூறு பாடல் ஒன்றிலும் **இராமாயணக் கதை** பற்றிய குறிப்புகள் உள்ளன.